ธกส.เตรียม6หมื่นล้านช่วยน้ำท่วม
ธกส.ควัก 6 หมื่นล้าน ช่วยเกษตรกรประสบอุทกภัย เผยสำรวจลูกค้าแบงก์กว่า 4 แสนราย จมน้ำ
30 ต.ค. 2565

ธกส.ควัก 6 หมื่นล้าน ช่วยเกษตรกรประสบอุทกภัย เผยสำรวจลูกค้าแบงก์กว่า 4 แสนราย จมน้ำ
นายบุญไทย แก้วขันตี ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารเตรียมเงินปล่อยสินเชื่อดูแลช่วยเหลือเกษตรกรที่ประสบอุทกภัยรวมแล้ว 6 หมื่นล้านบาท แบ่งเป็นสินเชื่อเพื่อฟื้นฟูการ ประกอบอาชีพเกษตรกร 3 หมื่นล้านบาท ให้กู้รายละไม่เกิน 1 แสนบาท คิดดอกเบี้ย MRR-3% ต่อปี (ปัจจุบัน MRR อยู่ที่ 7% ต่อปี) และอีกตัวเป็นสินเชื่อเพื่อฟื้นฟูและพัฒนาคุณภาพชีวิตเกษตรกรอีก 3 หมื่นล้านบาท อัตราดอกเบี้ย MRR ระยะ 3-5 ปี
สำหรับปัญหาน้ำท่วม มีการประเมินว่าพื้นที่ปลูกข้าวจะเสียหาย ประมาณ 10 ล้านไร่ จากทั้งหมด 57 ล้านไร่ คิดเป็นปริมาณข้าวเสียหายราว 5 ล้านตัน จาก 25 ล้านตัน ทำให้ที่ผ่านมา นับตั้งแต่วันที่ 7 ต.ค.25554 จนถึงปัจจุบันมีการรับจำนำข้าวแล้วเพียง 3.29 แสนตัน หรือ 3.7 หมื่นสัญญา หรือใช้เงินไปแค่ 4,880 ล้านบาทเท่านั้น
นายบุญไทย กล่าวว่า ล่าสุด ผลสำรวจพบว่า ลูกค้า ธ.ก.ส. ประสบภัยน้ำท่วม ใน 62 จังหวัด จำนวน 4 แสนราย คิดเป็นมูลหนี้กว่า 4 หมื่นล้านบาท ซึ่งได้เข้าในโครงการพักหนี้อัตโนมัติ และลูกค้าเหล่านี้ยังสามารถกู้เพื่อนำไปฟื้นฟูอาชีพได้อีกด้วย โดยธ.ก.ส.ได้มีการยกหนี้ให้กับลูกค้าที่เสียชีวิตจากน้ำท่วมไป แล้ว 37 ราย คิดเป็นหนี้ 3 ล้านบาท